Rabarbertrifli - Smagen af sommer - Diannasopskrifter
Rabarbertrifli er lig med sol, sommer. Rabarber er ikke en frugt i botanisk forstand, men en grønsag. Rabarber bruges dog som regel som en frugt i madlavningen, fx til tærter, kage og kompot, rabarbertrifli. Men faktisk kan rabarberkompot være et lækkert tilbehør til kylling, kalvesteg, lam eller stegt fisk, såsom sild, hornfisk eller laks.
I stedet for vanilje kan man prøve at krydre kompotten med chili, ingefær eller stjerneanis. Der er forskellige rabarbersorter. De tynde stilke af jordbær- og vinrabarber smager bedre og har mere farve end de tykke, grønne stilke fra andre rabarbersorter. Men de er alle gode, hvis de er friske og ikke for store. Disse trifli er uden tvivl bedst, når de er lavet inden for en time. Så er makronerne stadig sprøde. Men hvis du ikke har mulighed for det, så kan de også sagtens laves, så de står på køl 4-5 timer inden servering.
Inspiration: Rabarbertærte – Hurtig og nem
Kompot: Skyl rabarberne og skær dem i mindre stykker.
Kom rabarber, sukker i en gryde og kog dem sagte og under omrøring til en tæt kompot. – Der må gerne være lidt rabarberstykker tilbage i kompotten.
Vaniljecreme: Pisk æggeblomme, vaniljepulver og sukker til en luftig tyk æggesnaps.
Pisk derefter piskefløden til en luftig skum og vend flødeskum sammen med æggesnaps til en lækker creme.
Kom rabarberkompot i et glas.
Kom lidt knust macroner hen over og slut af med vaniljecreme.
Reply	Rabarbertærte - Hurtig og nem - Diannasopskrifter 25. juli 2020 at 11:49 am
[…] Inspiration Rabarbertrifli […]